لیلیٰ مراد

لیلیٰ مراد  ایک مصری گلوکارہ اور اداکارہ تھیں۔ وہ اپنے دور میں مصر اور پوری عرب دنیا کے سب سے ممتاز سپر اسٹارز میں سے ایک تھیں۔
ان کی پیدائش قاہرہ کے ال داہر ضلع میں 1918ء میں بطور للین ذکی مراد موردچائی ایک مصری یہودی خاندان میں پیدا ہوئیں جو حب الوطنی کے لیے مشہور ہے۔ بعد میں انھوں نے اسٹیج نام کے طور پر اپنا نام بدل کر لیلیٰ مراد رکھ لیا۔ لیلیٰ نے تین شادیاں کیں لیکن تینوں طلاق پر منتج ہوئیں۔

 زندگی 
لیلیٰ مراد 17 فروری 1918ء کو اپنے والدین ابراہیم زکی مراد موردچائی اور جمیلہ ابراہیم روشو کے ہاں پیدا ہوئیں، جمیلہ ابراہیم روشو، روشو کی بیٹی تھیں جو بیسویں صدی کے اوائل میں کنسرٹ کے مقامی ٹھیکیدار تھے، جنھوں نے زکی مراد کو کنسرٹس اور شادی کی تقریبات میں گانے کے لیے باقاعدگی سے بک کیا تھا۔ 
اس کے والد ایک ممتاز گلوکار، موسیقار اور مذہبی یہودی کنٹر (حزان) تھے۔ ان کے بھائیوں میں سے ایک، منیر مراد ایک اداکار اور موسیقار تھے۔

اس نے نو سال کی عمر میں قاہرہ کے سب سے کامیاب میوزک ہالوں میں سے ایک صلاۃ بدیع میں اپنا پہلا اسٹیج پروگرام پیش کیا۔ تھیٹر کی بنیاد اداکارہ اور رقاصہ بدیہ مسابنی نے 1926ء میں رکھی تھی جو مراد کی سرپرست بنیں۔ Danielson, Virginia (1977) The Voice of Egypt. Umm Kulthum, Arabic song, and Egyptian society in the twentieth century. AUC Press, Cairo. ۔ pp.48,67
پندرہ سال کی عمر میں اس کی پہلی فلم 1932ء میں آئی تھی، جو اصل میں ایک خاموش فلم کے طور پر بنائی گئی تھی۔

اس کی تربیت اس کے والد اور داؤد حسنی نے کی وہ بھی یہودی تھے۔ حسنی نے عربی زبان میں پہلا اوپیریٹا مرتب کیا تھا۔
مزید کامیابی اس وقت ملی جب ممتاز مصری موسیقار محمد عبد الوہاب نے اسے گاتے ہوئے سنا اور انھیں 1938ء میں اپنی فلم یحییٰ الحب میں ایک کردار دیا۔

1953ء میں انھیں ام کلثوم کی بجائے مصری انقلاب کی سرکاری گلوکارہ کے طور پر منتخب کیا گیا۔ اس کے فوراً بعد ایک افواہ کہ لیلی مراد نے اسرائیل کا دورہ کیا، جہاں ان کا خاندان بھی تھا اور انھوں نے فوج کو بڑی رقم بھی عطیہ کی۔ اس نے جاسوسی کے شبہات کو جنم دیا اور بعض عرب ریڈیو اسٹیشن ان کا بائیکاٹ کرنے پر مجبور ہوئے۔ انھوں نے ان الزامات کی تردید کی۔ Beinin, Joel (1998)۔ The Dispersion of Egyptian Jewry۔ University of California Press. 1st edition. p. 84.
اس بات کا کوئی ثبوت نہیں ملا کہ انھوں نے اسرائیل کی فوج کے لیے رقم دی تھی۔ مصری حکومت نے تحقیقات کی اور اس نتیجے پر پہنچی کہ گلوکارہ کے خلاف الزامات بے بنیاد تھے۔

 مزید دیکھیے 
 محمد عبد الوہاب (گلوکار)

 حوالہ جات 

زمرہ:1918ء کی پیدائشیں
زمرہ:1995ء کی وفیات
زمرہ:بیسویں صدی کی مصری اداکارائیں
زمرہ:بیسویں صدی کی مصری گلوکارائیں
زمرہ:قاہرہ کی اداکارائیں
زمرہ:قاہرہ کے گلوکار
زمرہ:مصری فلمی اداکارائیں
زمرہ:مصری مسلم
زمرہ:یہودی نسب کی مصری شخصیات
زمرہ:یہودیت سے اسلام قبول کرنے والی شخصیات
زمرہ:سوری نژاد مصری شخصیات
زمرہ:مصری یہودی
زمرہ:بیسویں صدی کی گلوکارائیں
زمرہ:بیسویں صدی کے گلوکار
زمرہ:عربی یہودی
زمرہ:فلمی اداکار
زمرہ:گلوکار
زمرہ:مصری شخصیات